Diari Oficial de la Generalitat Valenciana


Sumari del DOGV 8568, del 12-06-2019 (2019/6037)

RESOLUCIÓ de 10 de juny de 2019, de la Direcció General de Medi Natural i Avaluació Ambiental, per la qual s'estableixen les condicions d'accés a la Cova Tallada, parc natural del Montgó, durant el període estival de 2019.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8568

Data del DOGV
:   12-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6037


Data del document
:   10-06-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 10 de juny de 2019, de la Direcció General de Medi Natural i Avaluació Ambiental, per la qual s'estableixen les condicions d'accés a la Cova Tallada, parc natural del Montgó, durant el període estival de 2019. [2019/6037]  
La Cova Tallada és una antiga pedrera de pedra tosca situada en la línia de costa del terme municipal de Xàbia, inclosa en el parc natural del Montgó i protegida per diverses figures atenent les seues excepcionals característiques ambientals i paisatgístiques. En els últims anys, les visites a aquest enclavament han augmentat significativament, incrementant els riscos d'accident i amenaçant la conservació dels seus valors mediambientals, la qual cosa va motivar que la Junta Rectora del parc natural del Montgó creara, el maig de 2017, una comissió d'ús públic per a analitzar aquesta situació i aportar-hi solucions. Confeccionat un estudi de capacitat d'acolliment de la cova, i valorat aquest pels ajuntaments de Dénia i Xàbia i la pròpia Junta Rectora del parc natural del Montgó el juny de 2018, es va posar de manifest la necessitat de regular, d'una manera dinàmica, l'afluència de visitants en determinades dates, atesa la limitada capacitat d'acollida de la cova. La possibilitat de limitar l'accés i trànsit públics, tant per terra com per mar, està prevista en l'article 66 del Pla d'ordenació dels recursos naturals (PORN) del Montgó, aprovat mitjançant el Decret 180/2002, de 5 de novembre; igualment, l'article 62.3 del Pla rector d'ús i gestió (PRUG) del Parc Natural, aprovat pel Decret 229/2007, de 23 de novembre, aborden els usos permesos de les zones d'ús restringit, zona en la qual es troba la Cova Tallada.  
  
D'acord amb les dades amb les quals es compta fins hui, la regulació d'accessos a la Cova Tallada obeeix a una necessitat científica, confirmada com s'ha dit pels òrgans de participació del parc natural, que haurà de projectar-se en el temps, almenys mentre persistisquen les condicions de sobrefreqüentació que es produeixen actualment, especialment en determinades dates de l'any. Aquesta vocació de permanència per a aquesta regulació ha motivat que s'inicie el tràmit per a l'aprovació, previs els requisits legalment establits, d'una ordre amb aquesta finalitat. Sense perjudici d'això, i atesa la necessitat d'adoptar, amb caràcter immediat, mesures que contribuïsquen a millorar la situació actual de la Cova, s'ha considerat oportú anticipar, per al període estival de 2019, i mitjançant Resolució de la direcció general competent en gestió d'espais naturals protegits, les mesures de control que en el seu moment s'incorporaran a la citada ordre, mesures que en última instància compten amb l'acord general de les administracions, entitats i agents socials implicats en la gestió de l'espai.  
  
Per tot això, d'acord amb la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, i la resta de normativa sectorial que resulta d'aplicació, i en ús de les atribucions conferides a aquesta direcció general, resolc:  
  
  
Apartat únic  
Aprovar les condicions d- accés per a la visita a la Cova Tallada durant el període estival de 2019 en els termes previstos en els annexos I i II de la present resolució.  
  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de Medi Ambient i Canvi Climàtic, en el termini d'un mes, comptador des de l'endemà de la publicació d'aquesta resolució, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 10 de juny de 2019.- El director general de Medi Natural i d- Avaluació Ambiental: Antoni Marzo i Pastor.  
  
  
ANNEX I  
Condicions d- accés per a la visita a la Cova Tallada   
durant el període estival de 2019  
  
1. Objecte  
1.1. Amb la finalitat de preservar els valors naturals i patrimonials de la Cova Tallada, en el parc natural del Montgó, l'accés de visitants a aquella, durant el període estival de 2019, es realitzarà mitjançant el dispositiu d'ordenació que s'indica a continuació, el qual delimita les condicions de les visites a la Cova Tallada en dates de gran concurrència, i desenvolupa un sistema de reserves per a visitar la cova sense sobrepassar la seua capacitat d'acolliment.  
1.2. A l'efecte de la present regulació, es considerarà període estival el comprés entre el 15 de juny al 30 de setembre de 2019, tots dos inclosos.  
  
2. Requisits previs per a les empreses de turisme actiu  
Les empreses de turisme actiu registrades com a tals segons l'estipulat en el Decret 22/2012, del Consell, regulador del turisme actiu en la Comunitat Valenciana, que oferisquen visites amb caiacs o qualsevol altre sistema a la Cova Tallada, hauran de registrar davant el parc natural del Montgó un document d'acceptació de les condicions que han de complir aquests empreses en les visites a la Cova. Aquest document es formalitzarà abans de l'inici del període de regulació establit en la present resolució. Quedaran eximides d'aquest requisit las empreses que compten amb certificat de la marca Parcs Naturals de la Comunitat Valenciana per a aquesta activitat, prèvia comunicació a la direcció del parc natural.  
  
3. Ordenació específica de les visites  
3.1. La regulació prevista en la present resolució s'aplica a l'interior de la Cova Tallada i al seu entorn immediat, tal com figura cartografiat en l'annex II.  
3.2. Durant el període indicat en el punt 1.2, el nombre màxim de visitants simultanis a l'interior de la Cova no podrà superar les 71 persones, les quals es repartiran de la forma següent:  
- Quota diària d'accés assignada a les empreses de caiacs registrades segons allò indicat en l'article 2: 112 persones, distribuïdes amb els horaris següents:  
  
horari 8-9 9-10 10-11 11-12 12-13 13-14 14-15   
persones 14 21 21 14 14 14 14 112  
  
  
- Quota diària d'accés assignada a visitants que accedeixen per via terrestre, o en caiac de forma autònoma (no a través d'una empresa autoritzada): 370 persones, distribuïdes amb els horaris següents:  
  
horari 9-10.91 53-59.27 91-44.76 09-91.38 34-59.38 16-77.30   
persones 43 57 57 71 71 71 370  
  
  
3.3. La possessió de reserva prèvia és requisit indispensable per accedir a l'espai que regula la present resolució durant el període indicat. Aquesta reserva només serà vàlida per al dia i el tram horari indicat. La reserva es realitzarà per via telemàtica, en l'enllaç que a aquest efecte farà públic el parc natural del Montgó, i s'hi informarà els sol·licitants de les condicions de la visita, incloent-hi la limitació de determinades accions o la responsabilitat dels visitants respecte a les condicions de seguretat i riscos.  
  
4. Aplicació  
Per a l'aplicació de la present resolució, la Direcció General de Medi Natural i Avaluació Ambiental, amb la col·laboració dels ajuntaments de Xàbia i Dénia, habilitarà els mitjans necessaris, en particular pel que respecta a la formalització de les reserves i la vigilància del seu compliment. Els agents de l'autoritat amb competències en matèria de medi ambient, els agents de les policies locals de Dénia i Xàbia, així com les forces i cossos de seguretat de l'Estat, vetlaran pel compliment de la resolució. La direcció del parc natural té la facultat per resoldre, en l'àmbit de la seua competència, els problemes que puguen sorgir en l'aplicació de la present resolució.  
  
Sistema de referència:  
  
ETR S89=UTM Fus 30 Escala=  
  
1:2.257 Coordenades:  
  
Punt A: X= 774.960 m; Y=4.301.390 m  
Punt B: X= 775.130 m; Y=4.301.280 m  
Punt C: X= 775.090 m; Y=4.301.220 m  
Punt D: X=774.950 m; Y=4.301.280 m